Številka: 0602-6/2023/2 (141-02)

Gospod mag. Boštjan Lindav

v. d. generalnega direktorja Policije

Datum: 21. 2. 2023

Na podlagi določil 23. in 24. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23) in na podlagi določil 3., 4. in 13. člena Zakona o organiziranosti in delu v policiji (Uradni list RS, št. 15/13, 11/14, 86/15, 77/16, 77/17, 36/19, 66/19 – ZDZ, 200/20, 172/21, 105/22 – ZZNŠPP in 141/22) izdajam

**USMERITVE IN OBVEZNA NAVODILA**

**št. 1/2023**

**za prednostno obravnavo korupcijskih kaznivih dejanj**

Boj policije proti korupciji mora biti prioriteta delovanja policije, kar izhaja tudi iz Temeljnih usmeritev za izdelavo srednjeročnega načrta razvoja in dela policije za obdobje 2023–2027.[[1]](#footnote-1) Tudi Usmeritve in obvezna navodila za pripravo načrta dela policije v letu 2023 policiji nalagajo, da posebno pozornost usmeri odkrivanju in preiskovanju kaznivih dejanj z veliko premoženjsko koristjo v škodo finančnih sredstev RS in Evropske unije, zlasti na področjih, na katerih so korupcijska tveganja velika, pri čemer naj aktivno sodeluje z evropskim delegiranim tožilcem.[[2]](#footnote-2)

I.

Policija naj okrepi aktivnosti za odkrivanje kaznivih dejanj z elementi korupcije in njihovih storilcev na vseh organizacijskih nivojih. Zlasti pomembno je učinkovito proaktivno delo policije in odkrivanje tveganj na področjih, kot so na primer večje investicijske naložbe ter projekti in s tem povezana javna naročila na evropski, državni in lokalni ravni.

Rok: takoj

II.

Policija je dolžna organizirati delo kriminalistične policije na način, da bo preiskovanje kaznivih dejanj z elementi korupcije strokovno, hitro in učinkovito.

Rok: 31. 3. 2023

III.

Policija naj nadaljuje z aktivno vlogo pri prenovi Resolucije o preprečevanju korupcije.

Rok: takoj

IV.

Te usmeritve pričnejo veljati naslednji dan po prejemu.

S spoštovanjem,

Boštjan Poklukar

 minister

1. Dokument MNZ, št. 007-205/2022/7(141-02), 30. 6.2022. [↑](#footnote-ref-1)
2. Dokument MNZ, št. 007-350/2022/1 (141-02), 30. 9. 2022 (točka 1.4). [↑](#footnote-ref-2)